hvordan kommer jeg bedst gennem flyrejsen til gold coast? 
hvis du ikke er forberedt på det, kan en rejse være hård. men der er ingen grund til bekymring. følg disse nyttige tips til at få en afslappet begyndelse på din rejse til gold coast. 

det skal du pakke i håndbagagen: * som det allerførste skal du medbringe pas, rejsepapirer, kreditkort og medicin, hvis det er aktuelt. derefter skal du huske noget underholdning til at få tiden til at gå med. en god bog og en bærbar computer fyldt med dine yndlingsserier er nogle oplagte valgmuligheder. hvis du håber på at få sovet lidt, kan en pude til nakken og nogle ørepropper også være nyttigt. sidst, men ikke mindst, kan du sikre dig, at der er plads til tandbørste og deodorant, så du kan være frisk som en havørn, når du lander.
* læg alle store beholdere med shampoo og balsam i den indleverede bagage. alle former for væsker i håndbagagen på mere end 100 ml bliver konfiskeret. skarpe genstande, som din dyrebare lommekniv, samt andre slags farlige objekter, der er eksplosive eller brandfarlige, såsom sprøjtemaling, barberblade og tændstikker, er også bandlyst.
* de lange, smalle midtergange på et fly egner sig ikke til modeopvisning. iklæd dig behageligt tøj, og pak en trøje, da det kan blive køligt i kabinen på langdistancefly. flade, rummelige sko er også en god idé.
* uheldigvis er en af risiciene ved længere flyrejser muligheden for dyb venetrombose (dvt), der er blodpropper i benenes dybe vener forårsaget af manglende fysisk aktivitet over en lang periode. for at undgå dette bør du udnytte muligheden for at gå lidt rundt for at strække benene. støttestrømper er også en nem måde at formindske risikoen på.


